…................................................................................

(studijų programos dalyvio vardas, pavardė)

…...................

(aukštojo mokslo studijas vykdančios įstaigos padalinio pavadinimas)

**PAREIŠKIMAS**

2021 m. ……………….. …... d.

 2021 m. …...…........... ….. d. ……….………. (aukštojo mokslo studijas vykdančios įstaigos pavadinimas) Senato nutarimu Nr. .......[[1]](#footnote-1) buvo priimtas sprendimas visas studijų veiklas universitete 2021–2022 studijų metų rudens semestro metu vykdyti nenuotoliniu būdu, nebent tai būtų neįmanoma, remiantis Lietuvos Respublikos Vyriausybės (toliau – Vyriausybė), Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo (toliau – Operacijų vadovas) sprendimais. Tik tokiu atveju studijų užsiėmimai gali būti vykdomi hibridiniu, mišriu arba nuotoliniu būdu. Studijų metų pradžios išvakarėse buvo nustatyta ir viešai paskelbta[[2]](#footnote-2), kad kontaktiniame studijų procese galės dalyvauti tik neturintys virusui būdingų simptomų bendruomenės nariai *su galimybių pasu (ar jiems prilygstančiu dokumentu).*

Šiuo 2021 m. ................ …... d. Jums įteiktu pareiškimu primenu, paaiškinu ir informuoju Universiteto administraciją, jog tokia studijų organizavimo tvarka, kai kontaktiniame studijų procese galima dalyvauti tik turint galimybių pasą, o taip pat nesudarant galimybės, jeigu jo neturima, studijuoti kitu būdu, yra neteisėta, nes:

1. **Pažeidžia mano, kaip studento, pagal Lietuvos Respublikos mokslo ir studijų įstatymo (toliau – MSĮ) turimą teisę studijuoti pagal pasirinktą studijų programą, o taip pat – tarp universiteto ir manęs sudarytą studijų sutartį.**

MSĮ 61 straipsnio 2 dalis nustato, kad studento ir aukštosios mokyklos santykiai įforminami studijų sutartimi, kurios standartines sąlygas tvirtina švietimo ir mokslo ministras, kuris studijų sutarties standartines sąlygas patvirtino 2016 m. lapkričio 16 d. įsakymu Nr. V-1010 „Dėl Standartinių studijų sutarties sąlygų patvirtinimo“ (toliau – Įsakymas). Įsakymu patvirtintų studijų sutarties standartinių sąlygų 3 punktas nustato, kad studijų sutarties nuostatos turi atitikti MSĮ, aukštosios mokyklos statuto ir kitų MSĮ įgyvendinančių teisės aktų nuostatas. Teisėtai sudaryta ir galiojanti sutartis jos šalims turi įstatymo galią ir įpareigoja atlikti ne tik tai, kas tiesiogiai joje numatyta, bet ir visa tai, ką lemia sutarties esmė arba įstatymai (Lietuvos Respublikos civilinio kodekso 6.189 straipsnio 1 dalis).

MSĮ 62 straipsnio 2 dalies 1 punktas nustato vieną iš fundamentalių studento teisių – teisę studijuoti pagal pasirinktą studijų programą. Pratęsiant tai pažymėtina, kad nei MSĮ, nei šį įstatymą įgyvendinančių teisės aktų nuostatos nesuteikia aukštojo mokslo įstaigai teisės kokia nors apimtimi riboti studento teisę studijuoti pagal pasirinktą studijų programą tais pagrindais, kurie yra nurodyti Lietuvos Respublikos Vyriausybės 2020 m. vasario 26 d. nutarime Nr. 152 „Dėl ekstremaliosios situacijos paskelbimo“ (toliau – Vyriausybės nutarimas).

Nei MSĮ, nei Universiteto statute, nei kituose studijų proceso organizavimą reglamentuojančiuose teisės aktuose, o taip pat – tarp manęs ir Universiteto sudarytoje sutartyje, nustatančioje studijuojančiojo įsipareigojimus, galimybių paso turėjimas kaip būtina ir esminė sąlyga teisei į studijas realizuoti nėra numatyta. Negana to, nuo 2021 m. rugsėjo 1 d. galiojanti Vyriausybės nutarimo redakcija niekaip neriboja galimybės aukštojo mokslo studijas vykdyti nuotoliniu būdu. Vyriausybės nutarimo 3.2.1.2 punkte sakoma, kad „tęstinis profesinis mokymas, aukštojo mokslo studijos ir neformalusis suaugusiųjų švietimas vykdomi, atsižvelgiant į rekomenduojamas valstybės lygio ekstremaliosios situacijos operacijų vadovo nustatytas asmenų aprūpinimo būtinosiomis asmeninėmis apsaugos priemonėmis, asmenų srautų valdymo, saugaus atstumo laikymosi sąlygas, užtikrinant kitus valstybės lygio ekstremaliosios situacijos operacijų vadovo nustatytus visuomenės sveikatos saugos ir higienos ir kitus susijusius reikalavimus, ir kai dalyvauja asmenys, atitinkantys vieną iš šio nutarimo 3.1.1.1–3.1.1.3 papunkčiuose nurodytų kriterijų, **arba nuotoliniu būdu**.“

Pagal tarp manęs ir Universiteto 20….. m. ………….... d. sudarytą sutartį Nr. ..........… Universitetas įsipareigojo sudaryti studentui sąlygas įgyti atitinkamos studijų krypties išsilavinimą pagal sutartyje nurodytą studijų programą (studijų sutarties ....... punktas ).[[3]](#footnote-3) Taigi Universiteto nustatytas reikalavimas pateikti galimybių pasą kaip būtiną sąlygą dalyvauti kontaktiniame studijų procese, tuo pačiu nesudarant galimybės, jeigu jo neturima, studijuoti nuotoliniu būdu, yra neteisėtas ir traktuotinas kaip atsisakymas vykdyti Studijų sutartimi nustatytą įsipareigojimą sudaryti sąlygas studijuojančiajam įgyti išsilavinimą.

1. **Universitetas nėra institucija, turinti teisę disponuoti informacija apie mano sveikatą.**

Tiek dokumentai, kuriais remiantis yra išduodamas galimybių pasas, tiek pats galimybių pasas yra asmens sveikatos priežiūros dokumentai ir visuose juose pateikiama informacija yra asmens sveikatos informacija[[4]](#footnote-4). Todėl jų naudojimui taikomos LR pacientų teisių ir žalos sveikatai atlyginimo įstatymo (toliau – PTĮ) 8 ir 9 straipsnio nuostatos, reglamentuojančios asmens teisę į privataus gyvenimo neliečiamumą. Pagal šias nuostatas informacija apie paciento sveikatą yra konfidenciali. Pagal PTĮ ji gali būti atskleista tik su paciento sutikimu (8 str. 4 d.) ir ji gali būti renkama tik tuo atveju, jeigu tai yra būtina ligai diagnozuoti, gydyti ar pacientui slaugyti (8 str. 1 d.), informacija apie asmens sveikatą gali disponuoti asmenys, kurie tiesiogiai dalyvauja gydant ar slaugant pacientą, atliekantiems paciento sveikatos ekspertizę (8 str. 4 d.). Be paciento sutikimo teisės aktų nustatyta tvarka konfidenciali informacija gali būti suteikiama tik valstybės institucijoms, kurioms Lietuvos Respublikos įstatymai suteikia teisę gauti konfidencialią informaciją apie pacientą (9 str. 1 d.). Universitetas nėra valstybinė institucija, kuri pagal Lietuvos Respublikos įstatymus turi teisę gauti konfidencialią informaciją apie mano sveikatą be mano sutikimo. Tarp manęs ir Universiteto sudaryta sutartis nenumato Universiteto teisės tvarkyti informaciją apie mano sveikatą studijų proceso administravimo ar kitu tikslu, ar kitaip jos naudoti[[5]](#footnote-5). Todėl konstatuoju, kad Universitetas neturi teisės šios informacijos iš manęs reikalauti, o aš turiu visišką ir neginčijamą teisę šios informacijos nesuteikti, ir šiuo savo pareiškimu informuoju, kad atsisakau tai daryti.

1. **Pažeidžia Mokslo ir studijų įstatyme nustatytus akademinės etikos ir akademinės laisvės principus**.

Pagal MSĮ vienas iš mokslo ir studijų principų yra akademinės etikos principas (MSĮ 3 str. 2 d. 2 p.). Šis principas taikomas ne tik studijų procesui, bet ir studijų proceso organizavimui. Be kitų dalykų, akademinė etika reikalauja užtikrinti studijų procese dalyvaujančių asmenų lygybę ir nediskriminavimą. („Akademinė etika – visuma visuotinai pripažintų vertybių, užtikrinančių mokslo ir studijų proceso skaidrumą, sąžiningumą, teisingumą, *šiame procese dalyvaujančių asmenų lygybę, nediskriminavimą*, atsakingumą, taupų išteklių vartojimą, akademinę laisvę, mokslo ir studijų darbų vertinimo nešališkumą, pasitikėjimą, pagarbą ir intelektinės nuosavybės apsaugą“ (MSĮ 4 str. 2 d.).

Nors pagal MSĮ 8 str. 2 d. 2 p. aukštoji mokykla turi teisę nustatyti studijų tvarką, tai darydama ji neturi sukurti situacijos, kuri faktiškai diskriminuotų studijų procese dalyvaujančius asmenis. Situacija, kai kontaktiniame studijų procese gali dalyvauti *ne visi* neturintys virusui būdingų simptomų bendruomenės nariai, bet *tik tie, kurie turi galimybių pasą* (ar jiems prilygstantį dokumentą), vertintina kaip diskriminuojanti. Tarp asmenų, kurie neturi virusui būdingų simptomų ir neturi galimybių paso, ir asmenų, kurie neturi virusui būdingų simptomų ir turi galimybių pasą, nėra tokio pobūdžio ir tokios apimties skirtumų, kad toks nevienodas traktavimas būtų objektyviai pateisinamas[[6]](#footnote-6).

Universiteto sprendimas, pagal kurį kontaktiniame studijų procese gali dalyvauti tik studentai su galimybių pasu (ar jam prilygstančiu dokumentu), nesudarant galimybės neturintiesiems galimybių paso studijuoti nuotoliniu būdu, vertintinas kaip Lygių galimybių įstatymo (toliau – LGĮ) draudžiamas nurodymas diskriminuoti įsitikinimų ar pažiūrų atžvilgiu (LGĮ 2 str. 1d.)[[7]](#footnote-7), o taip pat LGĮ valstybės ir savivaldybių institucijoms ir įstaigoms nustatytos pareigos užtikrinti lygias galimybes nepaisant asmenų įsitikinimų ar pažiūrų pažeidimas (LGĮ 5 str. 1 d. 1 p.).

Pagal MSĮ visiems Akademinės bendruomenės nariams, įskaitant ir studentus, laiduojama akademinė laisvė (60 str. 1 ir 2 d.), kurią Aukštoji mokykla privalo užtikrinti (8 str. 3 d. 1 p.). Akademinė laisvė, be kitų dalykų, apima ir minties, išraiškos laisvę (60 str. 2 d. 1 p.), kuri 62 straipsnyje konkretizuojama kaip studentų teisė laisvai reikšti savo mintis ir pažiūras (62 str. 1 d. 12 p.). Laisvė reikšti savo mintis ir pažiūras implikuoja ne tik laisvę mąstyti ir garsiai savo mintis išsakyti, bet ir laisvę elgtis pagal savo pažiūras. Nagrinėjamuoju atveju laisvė reikšti mintis ir pažiūras apima laisvę turėti savo poziciją koronaviruso pandemijos valdymo ir vakcinacijos nuo COVID-19 atžvilgiu, nesutampančią su Universiteto turima pozicija, o taip pat laisvę ta pozicija vadovautis.

2021 m. rugpjūčio 13 d. LR sveikatos apsaugos ministro, valstybės lygio ekstremaliosios situacijos valstybės operacijų vadovo priimtu sprendimu Nr. V-1854 „Dėl tyrimų dėl COVID-19 ligos (koronaviruso infekcijos) organizavimo pakeitimo“ (įsigaliojo 2021 m. rugpjūčio 13 d.) buvo nustatyta, jog nenustatyto periodiškumo testavimo atveju SARS-CoV-2 PGR tyrimas atliekamas tik kontraindikacijų skiepytis turintiems asmenims (6.3.2.1) ir nėščiosioms (6.3.2.2), o tai reiškia, jog visiems kitiems, kurie nepatenka į sąrašą pagal šį sprendimą arba nėra privalomai profilaktiškai testuojami pagal LR Vyriausybės nutarimu patvirtintą darbų ir veiklos sričių sąrašą, testavimas tampa mokamas. Tarp šių asmenų patenka ir studentai. Todėl Universiteto sprendimas, pagal kurį kontaktiniame studijų procese galės dalyvauti tik studentai su galimybių pasu (ar jiems prilygstančiu dokumentu), nesudarant galimybės jo neturintiesiems studijuoti nuotoliniu būdu, yra vertintinas kaip studentų spaudimas skiepytis bei jų akademinės laisvės varžymas.

Remdamasis (-i) tuo, kas išdėstyta, **prašau** Universiteto užtikrinti MSĮ 62 straipsnio 2 dalies 1 punkte įtvirtintą mano teisę studijuoti pagal pasirinktą studijų programą, taip pat, kaip yra sulygta tarp mūsų sudarytoje studijų sutartyje, sudaryti man tinkamas sąlygas įgyti atitinkamos studijų krypties išsilavinimą pagal Sutartyje nurodytą studijų programą, nereikalaujant kontaktiniame studijų procese dalyvauti su galimybių pasu arba sudaryti galimybę studijuoti nuotoliniu būdu.

Pareiškiu, jog Universitetui neužtikrinus mano teisės studijuoti pagal pasirinktą studijų programą lygiais pagrindais su kitais studentais, ketinu savo teises ginti visais įmanomais būdais, įskaitant:

- kreipimąsi su skundu į Akademinės etikos ir procedūrų kontrolierių MSĮ 17 str. nustatyta tvarka dėl akademinės etikos pažeidimų, organizuojant studijų procesą Universitete;

- kreipimąsi su skundu į lygių galimybių kontrolierių LGĮ 12, 24 str. 1 d. nustatyta tvarka dėl diskriminacijos pažiūrų ir įsitikinimų pagrindu;

- kreipimąsi į Ginčų nagrinėjimo komisiją dėl savo interesų pažeidimo Universiteto statuto nustatyta tvarka, remiantis MSĮ 62 str. 1 d. 9 p., 8 d.[[8]](#footnote-8)

…..................................................

(studijų programos dalyvio vardas, pavardė, parašas)

1. Pavyzdžiui, Vilniaus universiteto Senato 2021-06-23 nutarimas Nr. SPN-34 „Dėl 2021–2022 studijų metų rudens semestro studijų Vilniaus universitete vykdymo“. [↑](#footnote-ref-1)
2. https://www.vu.lt/covid-19/studentams [↑](#footnote-ref-2)
3. Pavyzdžiui, Vilniaus universiteto studijų prorektoriaus 2020 m. gegužės 6 d. įsakymu Nr. R-200 (Vilniaus universiteto studijų prorektoriaus 2021 m. kovo 24 d. įsakymo Nr. R-131 redakcija) patvirtintos standartinės studijų sutarties 7 punktas. [↑](#footnote-ref-3)
4. Galimybių pasas yra išduodamas asmenims, atitinkantiems Vyriausybės nutarimo „**Dėl valstybės lygio ekstremaliosios situacijos paskelbimo**“ 3.1.1 punkte nustatytus kriterijus. Pagal LR sveikatos apsaugos ministro ir valstybės lygio ekstremaliosios situacijos valstybės operacijų vadovo 2021 m. balandžio 21 d. sprendimą Nr. V-891 „Dėl asmenų atitikties kriterijams patvirtinimo“ 1.1 punktą asmens atitiktis kriterijams patvirtinama šiais dokumentais (gali būti prašoma kartu pateikti asmens tapatybę patvirtinantį dokumentą):

1.1.1. Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) vakcinacijos įrašas, teigiamo laboratorinio tyrimo (SARS-CoV-2 PGR tyrimo ar antigeno testo arba kiekybinio ar pusiau kiekybinio serologinio imunologinio tyrimo (kai nustatomi anti-S, anti-S1 arba anti-RBD IgG antikūnai prieš SARS-CoV-2)) rezultatų (duomenų) protokolas (persirgusiems asmenims) arba neigiamo laboratorinio tyrimo (SARS-CoV-2 PGR tyrimo) rezultatų (duomenų) protokolas, kuriuos asmuo gali pateikti atspausdintus arba išsaugotus skaitmeniniu formatu, arba tiesiogiai prisijungęs prie ESPBI IS;

1.1.2. asmens sveikatos priežiūros įstaigos išduotas dokumentas, patvirtinantis, kad asmuo persirgo COVID-19 liga (koronaviruso infekcija) pagal Nutarime nurodytus kriterijus arba nurodantis, kad asmens skiepijimas COVID-19 ligos (koronaviruso infekcijos) vakcina atitinka Nutarime nurodytus kriterijus, arba asmens sveikatos priežiūros įstaigos išduotas neigiamas laboratorinio tyrimo (SARS-CoV-2 PGR tyrimo) atsakymas, kuriuos asmuo gali pateikti atspausdintus arba išsaugotus skaitmeniniu formatu. […] [↑](#footnote-ref-4)
5. Pavyzdžiui, Vilniaus universiteto studijų prorektoriaus 2020 m. gegužės 6 d. įsakymu Nr. R-200 (Vilniaus universiteto studijų prorektoriaus 2021 m. kovo 24 d. įsakymo Nr. R-131 redakcija) patvirtintos standartinės studijų sutarties 62 p. numato, kad Universitetas tvarko šiuos Studijuojančiojo asmens ir kitus duomenis studijų proceso administravimo tikslu: vardas, pavardė, atstovo vardas ir pavardė (jeigu asmuo yra atstovaujamas), asmens kodas, gimimo data, asmens tapatybę patvirtinančio dokumento numeris, lytis, gyvenamosios vietos adresas, telefono numeris, elektroninio pašto adresas, pilietybė, šeiminė padėtis, kontaktai nelaimės atveju, darbo stažas, socialinė padėtis (priklausymas socialiai remtinų asmenų grupei), karinė tarnyba, išsilavinimo duomenys (baigtos mokyklos kodas, pavadinimas, tipas, baigimo metai, šalis), duomenys apie asmens studijas (studijų pakopa, forma, fakultetas, programa, kursas, semestras, grupė, studijų rūšis, finansavimo pobūdis, krepšelio dydis ir metai, studento pažymėjimo numeris, išklausyti dalykai, atsiskaitymų forma, data, studijų pasiekimų įvertinimai, studijų pradžios ir pabaigos data ir kt.), kiti diplomų duomenys, Studijuojančiam suteikti identifikaciniai numeriai, banko sąskaitos numeris, atliktos įmokos ir (ar) išmokos, jų dydis ir datos, Studijuojančiajam išduotų dokumentų tipas, serija, numeris, galiojimo (išdavimo) data, nuotolinio mokymo paskaitų ir atsiskaitymų vaizdo ir (arba) garso įrašai. [↑](#footnote-ref-5)
6. Toks teisinis reguliavimas yra asmenų lygiateisiškumo principo, įtvirtinto LR Konstitucijos 29 str., pažeidimas. Konstitucinis Teismas ne kartą yra konstatavęs, kad konstitucinio asmenų lygybės principo turi būti laikomasi ir leidžiant įstatymus, ir juos taikant; konstitucinis asmenų lygybės įstatymui principas reiškia žmogaus prigimtinę teisę būti traktuojamam vienodai su kitais (Konstitucinio Teismo 2001 m. balandžio 2 d., 2002 m. balandžio 23 d., 2003 m. liepos 4 d., 2003 m. gruodžio 3 d. nutarimai) bei įpareigoja vienodus faktus vertinti vienodai ir draudžia iš esmės tokius pat faktus savavališkai vertinti skirtingai; kita vertus, šis principas nepaneigia to, kad įstatyme gali būti nustatytas nevienodas teisinis reguliavimas tam tikrų asmenų kategorijų, esančių skirtingose padėtyse, atžvilgiu (Konstitucinio Teismo 2002 m. balandžio 23 d., 2003 m. liepos 4 d., 2003 m. gruodžio 3 d., 2007 m. rugsėjo 26 d. nutarimai). Konstitucinis Teismas ne kartą yra konstatavęs, kad konstitucinis visų asmenų lygybės įstatymui principas būtų pažeistas, jeigu tam tikra grupė asmenų, kuriai yra skiriama teisės norma, palyginti su kitais tos pačios normos adresatais, būtų kitaip traktuojama, nors tarp tų grupių nėra tokio pobūdžio ir tokios apimties skirtumų, kad toks nevienodas traktavimas būtų objektyviai pateisinamas. [↑](#footnote-ref-6)
7. Diskriminacija – tiesioginė ir netiesioginė diskriminacija, priekabiavimas, nurodymas diskriminuoti lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu. [↑](#footnote-ref-7)
8. Pavyzdžiui, pagal Vilniaus universiteto Statuto 25 straipsnį. [↑](#footnote-ref-8)